kardosdrur/scandi-wiki huggingface dataset:
Jiri Valek

Jiri Valek (født 28. maj 1923 i Prag, Tjekkiet - død 6. oktober 2005) var en tjekkisk komponist, professor og historiker.

Valek studerede på Prags Musikkonservatorium. Han har skrevet 20 symfonier, orkesterværker, koncerter for mange instrumenter, klaverstykker, kammermusik etc.

Han var professor i komposition på Prags musikkonservatorium, og var direktør og hovedproducent på det tjekkiske pladeselskab Supraphon, samt i ledelsen på pladeselskabet Panton som udgav mange værker af Tjekkiets, Slovakiets og Bulgariens fremmeste komponister.

Valek efterlod sig en enorm produktion af værker, hvoraf mange af symfonierne, som nok er hans hovedværker, er indpillet på vinylplade.

Udvalgte værker 

 Symfoni nr. 1 År 1948 (1948) - for trompet, klaver og stort orkester 
 Symfoni nr. 2 Klassisk symfoni (1957) -  for kammerorkester
 Symfoni nr. 3 Romantisk (dedikeret til mindet om Stanislav Kostka Neumann) (1957-1963) - for sopran, tenor og orkester 
 Symfoni nr. 4 Dialoger med en indre stemme (1964-1965) - for mezzosopran, baryton, træblæsere, klaver og slagtøj (tekst af William Shakespeare) 
 Symfoni nr. 5 Guernica (1968) - for stort orkester 
 Symfoni nr. 6 Opstrammende (1969) - for fløjte, klaver slagtøj og kammerorkester 
 Symfoni nr. 7 "Pompejanske Fresker" (1970) - for klaver, slagtøj og kammerorkester
 Symfoni nr. 8 Her er de (1971) - for sopran og stort orkester
 Symfoni nr. 9 Renaissance (1971) - for violin, bratsch, cello og strygerorkester 
 Symfoni nr. l0 Barok (1973) - for violin, klaver og orkester 
 Symfoni nr. 11 Revolutionerende (1974) - for violin, bratsch, klaver, trækblæserkvintet og stort orkester 
 Symfoni nr. 12 Shakespeare (symfoni-koncert) (1975) -  for violin, bratsch og stort orkester 
 Symfoni nr. 13 Gotisk  (1978) - for blandet kor og stort orkester 
 Symfoni nr. 14 Triumfal (1983) - for to klaverer og stort orkester 
 Symfoni nr. 15 Sarkastisk (symfonisk-oratorium) (1986) - for baryton, bas, kvindekor og orkester
 Symfoni nr. l6 Niece(1987) for bas, baryton og stort orkester (inspireret af den gamle egyptiske kultur)  
 Symfoni nr. 17 Hradcanska  (1992) (symfoni-opera) for 9 solister, 2 blandede kor og orkester
 Symfoni nr. 18  Alternativ (1999) -  for baryton, børnekor og kammerorkester
 Symfoni nr. 19 Drømmenes have (2003) - for mezzosopran, baryton og kammerorkester
 Symfoni nr. 20 (2004) - for orkester 
 Sinfonietta (1945) - for stort orkester
 Klaverkoncert Heroisk (1977) - for klaver og orkester 
 Marimbakoncert Festlig (1975) - for marimba og orkester

Kilde 

 

Komponister fra Tjekkiet
Professorer
Producenter
Lubomir Zelezny

Lubomir Zelezny (født 16. marts 1925 i Ostrava - død 27. september 1979 i Prag, Tjekkiet) var en tjekkisk komponist.

Zelezny studerede privat hos Karel Boleslav Jirak, og senere på Prags Musikkonservatorium hos Karel Janecek og på Prags Musikakademi hos Pavel Borkovec.

Han har skrevet 2 symfonier, kammermusik, bratschkoncert, 2 violinkoncerter, fløjtekoncert etc.

Zelezny var også formand for den tjekkiske komponistforening, og medarbejder i musikafdelingen i Prags radio.

Udvalgte værker 

 Symfoni nr. 1 (1963) - for stort orkester
 Symfoni nr. 2 (1971) - for kammerorkester
 "Symfonisk sats" (1947) - for orkester
 Bratschkoncert (1968-1969) - for bratsch og kammerorkester
 ''2 Violinkoncerter (19?) - for violin og orkester

Kilde 

 Zelezny, Lubomír - Baker’s Biographical Dictionary of Musicians | Encyclopedia.com

Komponister fra Tjekkiet
Dumt og Farligt

Dumt og farligt (2012 - 2013) var et tv program som blev sendt på TV 2 Zulu. Jan Elhøj og Lasse Spang Olsen var værter i programmet, der på rekordtid blev kendt langt ud over Danmarks grænser. Lasse Spang Olsen og Jan Elhøj var sat til at teste alt det som brugsanvisningen siger, at du ikke må, ting som man absolut ikke skal prøve derhjemme, og stedet for de ofte livsfarlige forsøg var et hus, som de to havde fået frie hænder til at ødelægge.

Serien var baseret på norske Ikke gjør dette hjemme.

Dumt & Farligt viste forsøg som:
 Kan man grille en pattegris med et strygejern?
 Kan man piske flødeskum i en swimmingpool med en påhængsmotor?
 Hvis rødvinen er for kold, kan man så ikke bare smide den i mikrobølgeovnen? 

Programmet Dumt & Farligt blev produceret for TV2 Zulu af produktionsselskabet Strix.

Første sæson af Dumt & Farligt udkom på DVD den 19. november 2012.

Referencer

Eksterne henvisninger 
 
 

Tv-programmer fra TV 2 Zulu
Danske tv-serier fra 2010'erne
Humorprogrammer fra Danmark
Karel Boleslav Jirák

Karel Boleslav Jirak (født 28. januar 1891 i Prag - død 30. januar 1972 i Chicago, Illinois, USA) var en tjekkisk komponist, dirigent og lærer.

Jirak fik undervisning privat af Josef Bohuslav Foerster og Vitezslav Novak. Han har skrevet seks symfonier, orkesterværker, operaer, kammermusik, sange, et Requiem og koncerter for mange instrumenter.

Han blev en af de ledende og vigtigste lærere på Prags Musikkonservatorium, hvor han skolede og oplærte mange af eftertidens komponister i Tjekkoslovakiet.

Jirak emigrerede i 1947 til Chicago i USA, hvor han fra (1948-1967) var professor i komposition på Roosevelt University og fra (1967-1971) på Chicago's musikkonservatorium.

Han var også en succesrig dirigent bl.a. for det tjekkoslovakiske radiosymfoniorkester og Hamborgs operaorkester.

Udvalgte værker 

 Symfoni nr. 1 (1915-1916) - for orkester
 Symfoni nr. 2 (1921-1924) - for orkester
 Symfoni nr. 3 (1929-1938) - for orkester
 Symfoni nr. 4 "Episoder fra en kunstners liv" (1945) - for orkester
 Symfoni nr. 5 (1949) - for orkester
 Symfoni nr. 6 (1957-1970) - for orkester
 Sinfonietta (1944) - for lille orkester
 "Kvinden og guden" (1936) - opera
 Requiem (1952) - for solister kor og orkester
 "Symfonisk scherzo" (1952) - for orkester

Kilde 
 East-Central European Symphonies: A national discography by Mike Herman - MusicWeb International: Classical Music Reviews & Resources

Komponister fra Tjekkiet
Dirigenter fra Tjekkiet
Lærere
Professorer
Personer fra Prag
Flyvende tæppe

Et flyvende tæppe er et tæppe i særlig arabiske og persiske eventyr, hvor det beskrives som et magisk transportmiddel, der kan flyve. Flyvende tæpper blev kendt i Vesten gennem Tusind og en nat. De forbindes ofte med orientalsk mystik og persiske tæpper, men forekommer også i fantasylitteratur, eventyrfilm og anden moderne populærkultur.

I fortællinger og populærkultur

I eventyrfortællingerne Tusind og en nat forekommer tre fortællinger om Prins Husseins tæppe, et tilsyneladende almindeligt tæppe fra Tangu i Persien, der kan flyve. Også nyere, frie adaptioner af historierne fra Tusind og en nat kan indeholde flyvende tæpper.

Kong Salomon skal ifølge visse jødiske myter have haft et flyvende tæppe, der var vævet af grøn silke med gyldne tråde, og som var så stort, at kongen kunne samle sin 40.000 mand store hær på det så hurtigt, at han kunne spise morgenmad i Damaskus og frokost i Media.

Flyvende tæpper forekommer også flere steder i moderne populærkultur, særlig i bøger, film og spil. I Hodja fra Pjort af Ole Lund Kirkegaard spiller et flyvende tæppe en central rolle. I J.K. Rowlings populære børnebøger om Harry Potter er flyvende tæpper et alternativ til kosteskafter som transportmiddel. I Disneys tegnefilm Aladdin optræder et flyvende tæppe med ansigt og egen personlighed. I den oprindelige fortælling om Aladdin i Tusind og en nat forekommer imidlertid ikke flyvende tæpper, men en flyvende seng.

Referencer til flyvende tæpper findes endvidere i en lang række sange og musikalbum, ligesom Tivoli i København i en årrække havde en forlystelse ved navn "Det Flyvende Tæppe" (der dog senere blev omdøbt til "Monsunen" under en relancering af havens østlige hjørne).

Virkelighedens flyvende tæpper 
Eksperimenter med "flyvende tæpper" har vist, at det rent faktisk kan lade sig gøre at få et "tæppe" til at flyve. Med den rette styring er det muligt at få "tæppets" bevægelser til at skabe fremdrift gennem luften og flyve. I eksperimenterne har der dog ikke været tale om traditionelle tæpper, men om plastfilm.

Tilsvarende har rumforskere beregnet at et 3.000 m² stort "tæppe" ville kunne fungere som rumfartøj og opnå betydelige hastigheder gennem rummet, der vil overgå den hastighed, som traditionelle rumfartøjer bevæger sig med.

Noter 

Arabisk kultur
Magiske objekter
Mytologi
Fiktion
Jan Zimmer

Jan Zimmer (født 16. maj 1926 i Ružomberok, død 21. januar 1993 i Bratislava, Slovakiet) var en slovakisk komponist, lærer og pianist.

Jan Zimmer studerede på Bratislava Musikkonservatorium (1941-1948) bl.a. under Eugen Suchon. Han studerede herefter på Budapest Musikakademi. 
Zimmer underviste på Bratislava Musikkonservatorium (1948-1952) i musikteori og klaver.

Han har komponeret mere end 120 værker som f.eks. 12 symfonier,orkesterværker, tre operaer, syv klaverkoncerter, kammermusik, koralværker og klavermusik. Zimmer hører til de vigtigste komponister fra Slovakiet i nyere tid.

Udvalgte værker 

 Symfoni nr. 1 (1955) - for orkester
 Symfoni nr. 2 (1958) - for orkester
 Symfoni nr. 3 (1959) - for orkester
 Symfoni nr. 4 (1959) - for sopran, tenor, kor og orkester
 Symfoni nr. 5 (1961) - for orkester
 Symfoni nr. 6 "Improvisation" (1965) - for orkester
 Symfoni nr. 7 (1966) - for orkester
 Symfoni nr. 8 (1971) - for orkester
 Symfoni nr. 9 (1973) - for orkester
 Symfoni nr. 10 "Til ære for Haydn" (1979) - for strygere og træblæsere
 Symfoni nr. 11 (1980) - for orgel og orkester
 Symfoni nr. 12 (1985) - for kor og orkester
 "Kong Ødipus" (1963 rev. 1969) - opera (baseret på historien om Ødipus Rex)  
 "Herakles" (1972) -  opera-pantomime
 "Brudt tid" (1977) - opera
 7 Klaverkoncerter (1949, 1952, 1958, 1960, 1961-64, 1972, 1985) - for klaver og orkester
 Variationer (1945) - for violin, bratsch og cello
 3 strygerkvartetter (1960, 1983, 1987)

Eksterne kilder og henvisninger 
 Om Jan Zimmer på musicweb-international.com
 Ján Zimmer  på old.hc.sk

Komponister fra Slovakiet
Lærere
Pianister
Musikere fra Slovakiet
Knark (øl)

Knark er en stærk øl af typen russisk Imperial Stout, der blev brygget af Duelund Bryglade i Kjellerup, Jylland.
Øllet blev fremstillet af humle og malt med flere typer af gær, og blev brygget i forskellige klasser: III med 7,4 procent alkohol, IV med 11 og V med 14.

Referencer 

Ølmærker fra Danmark
Tsna (Tver oblast)

Tsna (russisk: Цна) er en flod i Tver oblast i Rusland. Den er 160 km lang, med et afvandingsområde på 4.390 km2. Middelvandføringen 38 km fra munningen er 12,3 m3/s. Floden begynder i moseområdene i Tsinskhøjderne (en udløber af Valdajhøjderne). Floden løber gennem Vysjnevolotskoje-reservoiret, og mellem reservoiret og mundingen i Mstino-søen (en strækning på 7 km) går floden næsten i sin helhed innen byen Vysjnij Volotsjok. Mstino-søen afvander via Msta, Volkhov og Neva til Den Finske Bugt.

Tsna var en tidligere en vigtig del af vandvejen over fra Volga til Novgorod, og senere til Sankt Petersborg.

Floder i Tver oblast
Kunja

Kunja () er en flod i Pskov, Tver og Novgorod oblast i Rusland. Den er en højre biflod til Lovat. Floden er 236 km lang, med et afvandingsareal på 5.143 km². Middelvandføringen er 44,8 m³/sek ved udmundingen i Lovat.

Kunja udspringer fra den lille sø Vsteselovo, øst for Velikije Luki, løber der fra nord over og løber sammen med Lovat i byen Kholm.

Referencer 

Floder i Novgorod oblast
Floder i Pskov oblast
Floder i Tver oblast
Oskuja

Oskuja (russisk: Оскуя) er en flod i områderne Lyubytinskij, Malovisherskij og Chudovskij i Novgorod oblast i Rusland. Det er en højre biflod til Volkhov. den er 114 km lang og har et afvandingsområde på 1.470 km2. den vigtigste biflod er Sharja.

Oskuja har sit udspring i Lyubytinskij-området vest for Nebolchi. Floden flyder mod vest gennem Malovisherskij-området og drejer mod nordvest. Sharja tilflyder fra højre og i landsbyen Oskuj drejer den skarpt mod sydvest. Floden udmunder ved byen Gachevo.

Floder i Novgorod oblast
Floder i Leningrad oblast
Tigerdyrets familiefest

Tigerdyrets familiefest (eng: The Tigger Movie) er en amerikansk tegnefilm fra 2000.

Medvirkende

Referencer

Eksterne henvisninger 
 

Amerikanske film fra 2000
Animationsfilm fra USA
Disney tegnefilm
Peter Plys-film
Viled

Viled () er en flod i Arkhangelsk oblast i Rusland. Viled er en venstre biflod til Vytjegda. Den er 321 km lang og har et afvandingsområde på 5.610 km². Dens vigtigste biflod er Velikaya Okhta (til venstre).

Flodens afvandingsområde omfatter arealer spredt over Republikken Komi samt Arkhangelsk og Kirov oblaster i Rusland. Viled er den vigtigste flod i Vilegodsky-distriktet med hovedparten af landsbyerne, herunder distriktets administrative center Ilyinsko-Podomskoye, beliggende i ådalen.

Viled udspringer i den østlige del af Vilegodsky-distriktet. Viled flyder først mod øst i retning mod republikken Komi, men inden den når grænsen, drejer den mod nord ind i Lensky-distriktet. Nedstrøms fra sammenløbet med floden Luch drejer den mod vest og i senere mod sydvest og igen ind Vilegodsky-distriktet. Neden for sammenløbet af Velikaya Okhta er ådalen stærkt befolket med tre hovedområder placeret rundt omkring landsbyerne Fominsky, Vilegodsk og Ilyinsko-Podomskoye. Mellem Vilegodsk og Ilyinsko-Podomskoye modtager Viled to bifloder fra venstre: Pyela og Nylozhka og drejer i nordvestlig retning. Udmundingen for Viled ligger øst for byen Koryazhma.

Eksterne henvisningerne 

Floder i Arkhangelsk oblast
Visjera (Komi)

Visjera ( eller Вышера, ; , ) er en flod i Republikken Komi i Rusland og en biflod til Vytjegda fra højre. Den er 247 km lang og har et afvandingsareal på 8.780 km². Visjera fryser til i november og er isbelagt til ind i april.

Kilder 

Floder i republikken Komi
Nordlige Keltma

Nordlige Keltma (, ; , ) er en flod i Republikken Komi i Rusland og biflod til Vytjegda fra venstre. Den har en længde på 155 km og et afvandingsområde på 7.960 km². Den fryser til i begyndelsen af november og er isbelagt til begyndelsen af maj. 

De største bifloder er Okos, Vol, Votsj og Prub fra venstre og El fra højre. 

Nordlige Keltma har udspringer nær grænsen til Perm kraj i det sydøstlige Komi. Den løber mod nordvest- og vest. Langs bredderne er omfattende moseområder. Tidligere blev floden anvendt til tømmerflådning. 

Sydlige Keltma starter nær Nordlige Keltma, men løber mod syd og udmunder i Kama. Mellem 1785 og 1822 blev der bygget en 19 km lang kanal mellem de to floder, som forbandt Vytjegda med Kama og Volga. Nordlige Ekaterininskij Kanal (opkaldt efter Katharina den Store) var i drift i 16 år før den blev nedlagt i 1836.

Noter 

Floder i republikken Komi
Jarenga

Jarenga (, ; , ) er en flod i Republikken Komi og Arkhangelsk oblast i Rusland og en biflod til Vytjegda fra højre. 

Floden har sit udspring i regionen Ust-Vymskom i Republikken Komi, 5 kilometer sydøst for stationen Vezjajka. Floden løber først nord på, før den svinger vest på, så syd på og der efter sydøst på. Floden er 152 kilometer lang hvoraf 70 kilometer er i Komi og 82 kilometer i Arkhangelsk oblast. Floden udmunder i Vytjegda 5 kilometer nedenfor landsbyen Jarensk. 

Jarenga fryser almindeligvis til i midten af oktober og bliver først isfri igen omkring månedsskiftet april/mai. Langs den øvre del af floden er der meget fyrre- og lærkeskov langs bredden. I selve floden findes fisk som laks, gedde, aborre, stalling, skalle, knude og hork.

Af bifloder fra venstre må nævnes Malaja Jarenga, Efimov rutsjej, Sazondjol, Vezjaj, Kus, Gimn, Urbasj, Siarevo, Krjokovka og Intom, fra højre Tsjelev rutsjej, Kidbjol, Surojol, Uktym, Otsjeja, Tsjervenka og Kizjmola. Floden løber gennem bosættelserne Jarenga, Panty, Ust-Otsjeja, Savkino, Tohta, Lysimo, Bogoslovo, Paladino Øvre Bazluk og Zapan Jarenga.

Eksterne henvisninger 

Floder i Arkhangelsk oblast
Floder i republikken Komi
Nem

Nem () er en flod i Republikken Komi i Rusland og en biflod til Vytjegda fra venstre. 
	
Den er 260 km lang og har et afvandingsområde på 4.230 km². Den fryser til i november og bliver isfri igen i maj. Middelvandføringen 16 km fra mundingen er 37,3 m³/s. 

De største bifloder er Kukju og Eun fra venstre og Zakuban fra højre. 

Den har sit udspring sydøst i Komi på grænsen til Perm kraj og løber vest over. Floden slynger og har mange tilløb. Flodbredden er ret mosepræget. Tidligere blev floden udnyttet til tømmerflådning.

Floden udmunder i Vytjegda i landsbyen Ust-Nem.

Floder i republikken Komi
Loktsjim

Loktsjim, Loksjma, Lotsjkim eller Lektsjim (russisk Локчим, Локшма, Лочким eller Лэкчим; komi Лöкчим, Löktšim) er en flod i Republikken Komi i Rusland og en biflod til Vytjegda fra venstre.

Floden har en længde på 272 km og et afvandingsområde på 6.600 km². 53 km fra udmundingen har floden en middelvandføring på 51,6 m³/s. Floden fryser til i slutningen af oktober og bliver isfri igen i april.

De største bifloder er Baljo, Pevk, Vuktyl, Sol, Lopju, Tsjed, Bolsjoj Pevk, alle fra venstre.

Floden udspringer i det sydøstlige Komi nær grænsen til Perm kraj. Floden løber først syd over, drejer mod vest og dernæst mod nord. Bredderne af floden er mosefyldte. Tidligere blev floden udnyttet til tømmerflådning.

Ved landsbyen Lopydino flyder bifloden Lopju sammen med Loktsjim, og herfra og 153 km ned til mundingen kan den benyttes til skibsfart. længere nede ad floden ligger landsbyen Kortekeros og lige efter udmunder floden i Vytjegda ved landsbyen Ust-Loktsjim.

Floder i republikken Komi
Nelson Tapia

Nelson Antonio Tapia Ríos (født 22. september 1966 i Molina, Chile) er en tidligere chilensk fodboldspiller (målmand).

Tapia tilbragte størstedelen af sin karriere i hjemlandet, hvor han blandt andet var tilknyttet Universidad Católica, Unión Española og Cobreloa. Med både Universidad og Cobreloa var han med til at vinde det chilenske mesterskab.

Udover de hjemlige klubber var Tapia også udlandsprofessionel i både Brasilien, Argentina og Colombia.

Tapia spillede desuden 73 kampe for det chilenske landshold. Hans debutkamp for holdet, en venskabskamp mod Frankrig, blev spillet 22. marts 1994, mens hans sidste kamp i landsholdstrøjen var en VM-kvalifikationskamp 4. september 2005 på udebane mod Brasilien.

Han repræsenterede sit land ved VM i 1998 i Frankrig. Her spillede han alle sit holds fire kampe i turneringen, hvor holdet blev slået ud i 1/8-finalen.

Referencer

Eksterne henvisninger 

Fodboldspillere fra Chile
Fodboldspillere fra Club Deportivo Universidad Católica
Fodboldspillere fra Club Atlético Vélez Sársfield
Fodboldspillere fra Unión Española
Fodboldspillere fra Cobreloa
Fodboldspillere fra Santos FC
Fodboldspillere fra Atlético Junior
Deltagere ved verdensmesterskabet i fodbold 1998
Cristián Castañeda

Cristián Alberto Castañeda Vargas (født 18. september 1968 i San Vicente, Chile) er en tidligere chilensk fodboldspiller (Højre back).

Tapia tilbragte hele sin karriere i hjemlandet, hvor hans primære klub var Universidad de Chile. Her var han med til at vinde hele fire chilenske mesterskaber og to pokaltitler.

Castañeda spillede desuden 25 kampe og scorede ét mål for det chilenske landshold. Han repræsenterede sit land ved VM i 1998 i Frankrig. Her spillede han én af sit holds fire kampe i turneringen, hvor chilenerne blev slået ud i 1/8-finalen.

Titler 
Primera División de Chile
 1994, 1995, 1999 og 2000 med Universidad de Chile

Copa de Chile
 1998 og 2000 med Universidad de Chile

Referencer 

Fodboldspillere fra Chile
Fodboldspillere fra Club Universidad de Chile
Fodboldspillere fra Everton de Viña del Mar
Deltagere ved verdensmesterskabet i fodbold 1998
Ronald Fuentes

Ronald Hugo Fuentes Núñez (født 22. juni 1969 i Santiago, Chile) er en tidligere chilensk fodboldspiller (forsvarer).

Fuentes tilbragte hele sin karriere i hjemlandet, hvor han spillede for henholdsvis Cobresal og Universidad de Chile. Med Universidad var han med til at vinde hele fire chilenske mesterskaber.

Fuentes spillede desuden 50 kampe og scorede ét mål for det chilenske landshold. Han repræsenterede sit land ved VM i 1998 i Frankrig. Her spillede han alle sit holds fire kampe i turneringen, hvor chilenerne blev slået ud i 1/8-finalen. Han var også med til at vinde bronze ved Copa América i 1991.

Referencer 

Fodboldspillere fra Chile
Fodboldspillere fra Club Universidad de Chile
Personer fra Santiago de Chile
Deltagere ved verdensmesterskabet i fodbold 1998
Donetsk oblast

Donetsk oblast (, ) er en af Ukraines 24 oblaster i det østlige Ukraine. Det administrative center er Donetsk. Oblasten udgør størstedelen af Donbas-området. Donetsk oblasts areal er 26.500 km² og ved årsskiftet 2014/2015 blev befolkningstallet anslået til .

Donetsk var den folkerigeste oblast i Ukraine, med 4,3 millioner(2013) indbyggere. I området er ligger en række store industribyer, der er hjemsted for sværindustri, stålværker og kulminer.

Området har traditionelt været orienteret mod Rusland. Myndighederne i Donetsk truede med at udskrive folkeafstemning om løsrivelse fra Ukarine, såfremt Viktor Jusjtsjenko vandt præsidentvalget i Ukraine i 2004. Denne folkeafstemming blev ikke til noget, men 10 år senere under urolighederne i Ukraine i 2014 og 2015, erklærede separatister i april 2014 Donetsk uafhængig af Ukraine og udråbte Folkerepublikken Donetsk. Oblasten har siden været præget af uro og regulære kamphandlinger.

Vigtige byer i Donetsk oblast 

 Donetsk (formel hovedstad, dog under kontrol af Folkerepublikken Donetsk)
 Horlivka
 Jenakijeve
 Kramatorsk (administrativ hovedstad for den Ukraine-kontrollerede del af oblastet)
 Makijivka
 Mariupol
 Slavjansk

Referencer

Eksterne henvisninger
Agricola (brætspil)

Agricola er et brætspil fra 2007 konstrueret af Uwe Rosenberg, illustreret af Klemens Franz og udgivet af flere spilforlag. Målet i spillet er at have den mest velafbalancerede bondegård efter 14 runder, med pointgivning for pløjemarker, græsning, sædekorn og afgrøder, husdyr, værelser i huset og familiemedlemmer.

Spillet blev lanceret i 2007 på messen Spiel i Essen, hvor det i Fair Plays afstemning blev placeret som årets næstbedste. Z-Man Games udgav den engelske version i juli 2008.

Spillet har blandt andet vundet en Spiel des Jahres-specialpris for komplekse spil i 2008  og, også i 2008, Deutscher Spiele Preis.

I 2013 udgav Uwe Rosenberg Caverna: The Cave Farmers, der genbruger spilmekanikker fra Agricola.

Spillets gang 
Hver spiller begynder med et bondepar i et lille hus og med et i øvrigt tomt markområde. Hver omgang kan spilleren udføre en handling for hvert voksent familiemedlem. Eksempler på handlinger er at indsamle en ressource (ler, træ, korn eller sten), pløje, så, bage brød, bygge hegn, anskaffe en type husdyr (får, vildsvin, ko), bygge nye rum og få et barn. Spillet handler i høj grad om at forsørge sin familie og at afbalancere bondegårdens tilvækst.

Spillet går over 14 runder med 6 høstfaser (efter runderne 4, 7, 9, 11, 13 og 14).

Priser 
Spillet har vundet flere priser:
 2007
 vinder af Meeples' Choice Award
 2008
 BoardGameGeek Golden Geek, vinder i Game of The Year
 Spiel des Jahres (Tyskland), specialpris for komplekst spil
 optaget i den østrigske Hall of Games.
 J.U.G. (Portugal), vinder i Årets spil
 Deutscher Spiele Preis (Tyskland), vinder i Årets spil
 International Gamers Award-vinder, Strategi-/flerspiller-spil
 Hra roku (Tjekkiet), vinder
 Spiel der Spiele (Østrig) Spiele Hit für Experten
 Tric Trac d'or (Frankrig), vinder i Årets spil
 Jda "Juego del Año en España" (Spanien) 
 2009
 BoardGamer.ru Årets spil
 Lucca Games Best of Show (Italien), sidepris for bedst spilmekanik
 vinder af Nederlandse Spellenprijs
 Ludoteca Ideale, Årets spil
 Jogo do Ano 2008 Spiel Portugal (Portugal) 
 Gra Roku - Game of the Year (Polen), vinder
 Gra Roku - Gamers' Choice (Polen), vinder
 Gra Graczy - Gamesfanatic.net (Polen), vinder
 Golden Ace (Frankrig), juryens valg
 Les 3 Lys (Canada), Hobbyist Game-vinder

Kilder 
 Agricola hos BoardGameGeek

Noter 

Brætspil